**William Shakespeare Humanizmus a renesancia**

**Hamlet Anglicko**

*Literárny druh*: dráma (tragédia)

*Kompozícia:* 5 dejstiev rozdelených na obrazy

*Bibliografické údaje:*

originál: The Tragedy of Hamlet, Prince of Denmark

preklad: Jozef Kot

vydavateľ: HEVI, P. O. Box 18, 814 99 Bratislava 1 (vydané 1994)

počet strán: 196 (posledná očíslovaná strana)

ISBN: 80 - 85518 - 41 - 4

*Miesto deja:* Dánsko, zámok Elsinor

*Postavy:* Claudius (dánsky kráľ), Hamlet (dánsky princ, syn zosnulého kráľa a synovec terajšieho kráľa), Polónius (hlavný kráľovský radca), Laertes (Polóniov syn), Valtemand, Cornelius (poslovia z Nórska), Rosencrantz, Guildenstern (bývalí Hamletovi spolužiaci), Osric (výstredný švihák), šľachtic, kňaz, Marcellus, Barnardo, Francisco (členovia stráže), Reynaldo (Polóniov sluha), štyria-piati herci, dvaja hrobári, Fortinbras (nórsky princ), nórsky stotník, anglickí poslovia, Gertrúda (dánska kráľovná, Hamletova matka), Ofélia (Polóniova dcéra), šľachtici, dvorné dámy, vojaci, námorníci, posol a sprievod, duch Hamletovho otca

*Zhrnutie deja:* Strážnikom na hrade Elsinor sa zjaví duch mŕtveho kráľa, Hamletovho otca. Cez ďaľšiu noc sa s níms sám princ rozpráva a dozvedá sa, že bol zavraždený rukou nového kráľa a manžela kráľovnej, Claudiom. Hamlet sa rozhodne overiť túto skutočnosť a dá potulným hercom za úlohu zahrať divadlo o zavraždení kráľa rovnakým spôsobom, ako to mal urobiť Claudius podľa ducha. Ten počas predstavenia viditeľne znervóznie. Hamlet sa po tejto udalosti zhovára s matkou, tento rozhovor ale za závesom tajne počúva Polónius, kráľov radca. Hamlet ho objaví a prebodne mečom. Kráľ sa chce Hamleta zbaviť a pošle ho do Anglicka s listom prikazujúcim jeho zabitie. Hamlet ale prelstí posádku a vracia sa. Medzitým ale zomiera po pometení sa aj Ofélia, Hamletova milá, Polóniova dcéra na utopenie sa. Kráľ s Laertesom zrealizujú pascu na Hamleta, za pomoci šermiarskeho súboja s Laertesom, Polóniovím synom. Ten bojuje s otráveným hrotom a navyše je pre Hamleta pripravený jed v pohári. V boji sa viac darí Hamletovi, no dostane sa mu pri jednom zásahu jed do tela. V ďaľšom boji si ale meče vymenia a aj Laertes dostáva smrteľný zásah. Kráľovná sa napije z otráveného poháru a povie pred smrťou Hamletovi o jede. Ten zabije otráveným mečom kráľa a sám zomiera. Poveruje ale svojho verného služobnika Horatia, aby rozprával jeho príbeh.

*Citát: „*Byť, a či nebyť – kto mi odpovie, čo šľachtí ducha viac: či trpne niesť strely a šípy zlostnej Šťasteny, či pozdvihnúť zbraň proti moru bied a násilne ho premôcť?“ (str. 84)

*Môj názor:* Zaujímavý dej a prijateľná dĺžka boli hlavnými dôvodmi toho, že toto dielo sa mi celkom páčilo.

**Matej Balog, kvinta**